陈瓒 (嘉靖丙辰进士)

陈瓒（1518年1588年－Chen陈），字廷祼，号雨亭，直隶苏州府常熟县（今江苏省常熟市）人，明代政治人物。

## 生平

嘉靖二十五年（1546年）丙午科应天乡试第二十一名举人，嘉靖三十五年（1556年）中式丙辰科会试第一百七十名，三甲第一百七十五名进士。刑部观政，授江西永丰县知县，治最，四十年九月擢刑科给事中。弹劾罢免严嵩余党祭酒王才、谕德唐汝楫。四十一年十一月升刑科右给事中，四十二年四月迁刑科左给事中，疏陈黜遗奸、采遗贤二事，弹劾文选司郎中南轩，请录建言废斥者。世宗震怒，命锦衣卫将陈瓒廷杖六十，除名为民。

隆庆元年（1567年）正月，起为吏科左给事中，疏请追恤杨最、杨爵、罗洪先、杨继盛，并诛奸党之杀沈炼者，获准，杨顺、路楷皆被捕治罪。同年十二月，擢太常寺少卿。高拱因陈瓒为徐阶所引荐而不满，陈瓒已移疾归里，以“浮躁”为由被谪为洛川县丞，不赴。

万历年间，由于徐阶之故，高拱及张居正任首辅均不召其出山。居正死后，始以荐起会稽县丞，升漳州府推官，累官南京礼部郎中，十一年十一月升南京通政使司右参议，十二年四月升太常寺少卿，七月升通政司右通政，转左通政，十三年六月升南京太常寺卿，九月改都察院右副都御史、协理院事，十四年二月升刑部右侍郎，十五年十一月改刑部左侍郎，十六年卒于官，享年七十一，十七年四月赐祭葬，赠右都御史，三十一年追谥庄靖。

## 著作

有《济美堂集》六卷。

## 家族

曾祖陈立。祖父陈复，字一阳，号一鹤，弘治甲子举人，历知长兴、大庾二县，官至韶州府通判，赠刑部郎中。父陈荣，封知县，改封左给事中，加封太常少卿。母吕氏，赠孺人，加赠恭人。严侍下。叔陈谏，字信可，号爱鹤，嘉靖庚戌进士，历官刑部主事、刑部郎中、重庆知府。弟陈琦、陈琬、陈璲，俱生员；陈璟，监生；陈璋、陈珤、陈璨、陈瑞、陈玘。

## 参考资料

- 《明史》
- 王世贞《嘉议大夫刑部左侍郎赠都察院右都御史雨亭陈公墓志铭》：公讳瓒，字廷祼，雨亭其别号也。陈之先居邑之东门里，曰凤皇泾，世称名族，凡再徙而复故居，则公之大王父甘拙翁也。有子曰韶州公复，尝举乡荐，两令长兴、大庾，以韶州府倅归。韶州公有两子：曰封太常少卿策、重庆太守谏，谏为刑部郎中时，赠韶州公如其官。太常公娶吕恭人而生公，公秀颖绝伦，七岁过其外大父丽水公，指月而属之俪语，公应声曰：大象悬中天，清光照下土。丽水公竒赏之，谓置建安中，猝何能辨。十岁能属文，韶州公归自郡，公以其所业呈，辄大喜。一日方呈所业，而有报廛屋圮者，公如弗闻也，韶州公抚公首曰：廛圮而吾堂不圮也，儿乃栋梁矣。及韶州公疾革，诸孙皆有遗物，独不遗公，曰：无可以当汝者所遗，一念而已。公既长，疏眉目，风神秀爽，骼骨遒劲。十七为邑诸生，继其仲父太守公，起俊声。是时少保严文靖公、尚书瞿文懿公前公为诸生，皆折年而与公游，每读公文，辄叹曰后出之彦也。公读书湖庄，与故陈中丞先生察邻，陈先生以乙夜出过公庄，闻书声而异之，使人具食遗公，公以其长者也，对使者啖之，尽陈公所食。故恶草具，益异公曰：是宦家儿，乃能甘我食耶。为诸生可十载而荐应天，又十载而成进士，出为永丰令。永丰故岩邑也，而素繁不易理，且谓公不久离书生，意少之，群吏争抱滞案来请决，公不停手而办，叱之曰：归尔曹以序来，毋数数溷廼公。吏吐舌下。邑故有五乡，皆百里而遥，有讼者，公第令其里之长，呼与偕来，愿息则听之，以故胥吏不下乡。两造既具，词组立折，狱无宿囚，肆鲜接饔。邑门之内供事者有菜色，相率引病辞去，公晓之曰：而曹毋衣食我，我能令而曹吏保一簿尉胥，不终论戍及鬼薪也。咸具晓所谓叩首请留。五乡岁入邑供应金钱不訾，公为裁十之九，曰：欲供令，令不受供，以供上官，令不敢用供损上官名。部民刘某者富而吝，公亦知之，其市舍居停人杀人，缘以群指嗾刘，公立辩释之曰：吾知汝吝，亦知汝不杀人。广闽流贼害兵使汪公一中，势张甚，业且犯永丰。公檄五乡兵分徼之，而伏壮士数里外以待，贼酋称二大王者恃勇介而先驰，遇伏发授首，余众溃掠五乡，复为乡兵所破，遂绝界遁走。峒豪梁汝元伪讲学，聚徒众将作乱，公授䇲捕之，汝元狈而逃，为峡江逻所获，余党俱就擒，乡人咸举手加额曰：微陈公谁脱吾虎口也。一日公入谒，兵使方诘盗不服，见公而喜，即属之曰得陈永丰，盗不冤矣。公出呼其证盗者，凡数曹后先试之，辞不尽一，最后得一人稍讷口，公出不意威之曰谁令汝曹诬盗，急为我言，不者折而胫矣。讷者叩头曰：中盗者衔之以贿属故也。公立出盗而当中盗与证盗者于理，兵使避席起揖公曰：使我不作冬烘监司者，吾子力也。段御史墨，而猥责邑令月输赎锾，且曰以多寡为上下考。公不令输锾，曰令已安下考矣。御史无如之何。吉安黄守良二千石也，而不能当台意，尝密问公守不称状，公从容言守之贤渤海颍川不过也，礼节小阔略耳，遂解。守竟得荐，后知之，谢公曰吾闻守庇令，不闻令乃庇守。尝入觐，而分宜相之子方苛责守令赂，公袖手而已。公不粟于永丰，太常公岁载数十斛为日廪，尝以土瓜奉太常，太常谓瓜得无苦耶？既而曰瓜殊甘也。葢阴以况公云。以治行第一征拜刑科给事中，用永丰令最封太常如其官，复论令时劘寇功，赐白金文绮。公念海内方虚耗而供亿日烦，士习茅靡后先，所上疏如杜奔竞、计吏治、劝良牧、溥蠲恤、禁苛政、结保伍、益城戍，往往报可。再迁为左给事中，察视京营。给事御史体至贵重，每按行诸营即营帅侍立，噤不敢吐一语。公独曰帅吏士所瞻听也，奈何故轻折之，且彼噤我何以悉其能否。为设坐，从容询访军事，咸自喜，愿为给事用。例察视京营者以三年代，始行举刺，往往不得代去，举刺几废。公疏请岁一代举刺时上将领知所感畏矣公疏又有选正兵以备战守增余兵以实行伍及他议草料清月粮别桩朋明查参皆著为令甲公又论糺翰林二巨僚为故权相严党去之瞿文懿公戏谓公吾词林故不落人喙柰何轻相𬺈龁公曰重词林是以去其相点者瞿公怓然曰善上性严多忤有所去中外臣往往不蔽法而权相又以其私佐之凡三十年多老岩穴而死者御史凌儒请收录之上恚杖凌君于朝堂褫为民公时时扼腕谓时非唐虞讵可称野无遗贤而会京察公以文选郎墨而幸免以一司封郎代之谪大不平即上疏请黜遗奸以重铨司则追论文选郎也采遗贤以充器使荐故臣某某等上恚甚谓当复生一凌御史亦杖之六十褫为民公几绝而苏然神色安闲若未受杖者校卒咸咋指称铁汉铁汉云重庆公于公虽季父顾互为知已若肺腑然时以里居闻公被杖惊而呕血数升死公归与太常公相对而以生还慰退而哭重庆公至毁曰吾不意季父之成死别也杜门久之乃奉太常公轻舠笋舆纵游虞山尚湖间已稍游至虎丘上方楞伽天池玄墓诸山已又游武林泛西湖穷三竺两高灵隐石屋之胜弥月不倦闲披史籍至会心者手录之唐以后则置弗录曰时非乏丘壑顾游者弗畅其趣耳庄皇帝即位首起公吏科公至疏上六事其一曰通上下之交二曰纳匡救之忠三曰黜近习之诱四曰正敷奏之仪五曰申劝戒之典六曰核循良之绩语语剀切上悉嘉纳之而所谓申劝戒者欲赐故杨兵部继盛罗中允洪先谥而正督抚按臣杨顺路楷杀沈炼以媚相嵩罪天下传诵称快上将视太学公谓祭酒当坐讲于儒者至荣而其人不称请去之而别用耆硕得学士赵文肃公贞吉以代大相徐文贞公阶有重望亚相高公拱与相恶而恃上东宫旧嗾御史齐康甚口诋徐公以自快公恚曰是不有天也极论高公宜罢御史宜远谪而台省翕然继公后皆得如公指亡何迁太常少卿属卿缺公遂署寺事每当御前奉祀事进止雍容甚都上目属之公又能裁量诸祀之费使奸吏无所从侵牟改商人之输课属之博士博士独科甲选也黄羽不得恣苛索至今便之时高公因缘中涓起兼掌吏部故为柔语以缓诸尝论劾者或信之公曰是鸷鸟将搏而戢羽也遂移病归高公既得志挟诏旨以察台琐诸寮无一能免于郄而公时从在告中左降为洛川丞不赴高公既以罪免而江陵公继之江陵故悉诸公冤然欲挟以威众称例不肯为洗而公又坐故尝议大阅事相忤乃笑曰此岂用我时耶因绝口不复挂时事而奉太常公脩旧游甚适葛巾野服澹如也会太常公以考寿终公业逾耳顺犹烝烝孺慕无异丧吕恭人时太常公暮年三举子三育皆以贻公公竭赀力而为之授室与产已又丧其配缪恭人公自是别筑舍于墟墓之间名之曰莲花庵朝暮净食往往瞑坐移晷萧然独诣世味无所干至江陵公物故国是始见伸而公首补会稽丞寻改漳郡司理再迁南京仪部郎中公始为之一出亡何超为南通政叅议俄兼署光禄寺篆光禄在内廷比舍中贵人侵其地而壖之公示以法立返地诸所入物为之画一吏胥毋得干没复召为太常少卿未至转为通政司右通政遂转左通政主敷奏其叅议缺于庶僚中选大音声人补之以次递迁公疏谢不能请改他职自效铨部谓公以望迁非由选进也听勿敷奏自是著为令甲故事所奏即御前取一二充数而已公持议谓若此文具何纳言天子之喉舌也必军国大务及四方灾异乃以闻识者韪之。转南京太常寺卿，之任仅一月，召为都察院左副都御史。甫入而属大计群吏，公在南京故与太宰丘公橓骘核监司守令之贤否，书之册而隐之，至是佐其长行简斥靡所不凿凿。明年转刑部右侍郎，以年至乞休不允，寻转左。公前后所与其寮长舒公化、李公世逹、耿公定向，皆天下所谓长者羮和无间，为一时盛。五载大谳狱，多所平反，有羊酒赐。明年病噎，久之乃卒。公故坚强无疾，生平饶济胜之具，探幽角奇，足不告疲。不多食酒而与亲知谈䜩，恒至丙夜不倦，人谓公不百岁不止也，而止七十有一，葢举朝无不惋惜。讣闻于乡，乡之人无不咨嗟涕洟者，亦可以观公矣。公少读书虞山之维摩寺，寺阒寂多鬼物公尝夜步中庭有大声发于树然若有所怵者公徐曰去之吾不汝窘也声遂绝公亦不他徙其令永丰时尝访故罗文庄公洪先于石莲夜返林莽中光灼烁迫而视之三虎也其光自目从者皆魄夺公夷然任之虎踉跄避去为给事而得廷杖创甚夜梦神金人也而玄其服相对久之悸而醒犹仿佛在目创自是愈识者占公必为当世名臣且寿终然公为诸生则梦一神人语之曰君之功名始于西又梦一神人语之曰君之功名终于西又梦一吏导公至大堂皇而呼曰与咎繇并既病革乃自解曰始于西者永丰则江西管也终于西者司寇则西省也与咎繇并者咎繇士师吾为之僚也止矣吾其逝矣传有之清明在躬志气如神其公之谓乎哉公性伉直貌棱棱严冷若不易亲与语稍间温温如也小欲狎以非义又勃然见乎色矣少则有志于圣贤之道及其在永丰与故聂贞襄公豹及罗文恭公游二公皆爱重公相与讲明良久之学而公之所自得深矣晩节颇好葱岭之教即辨才耆宿与公谈者咸披靡称服然公第用以摄心曰福田利益非吾事也。公所娶即缪恭人，有妇德，先十年卒，再迁葬于邵家湾祖茔之傍，今赵宗伯用贤志之。子一：禹谟，太学生，贤而有文，娶秦、继娶刘。女二：长适沈文璧、次适孙延嘉。孙女一，适蒋国玞。公之卒也，上采礼官言赐祭及葬，赠都察院右都御史，尊名之典葢有待云。禹谟将启缪恭人之兆而以公合，手次其事行累万言，而问志铭于世贞曰：当肃皇帝末，天下之贤才废厄而不为县官用者不可胜数矣，公之欲亟収之，葢悯之也。而首蹈其祸，凡再踬再起，中外大小十九官，或出或隐，或拜或不拜，要之在朝之日不能十三。及今上之大用之，而公老不待矣。不然以公之材，其名位树立宁仅仅若是哉。则公之所悯于废厄者，葢自悯也。公虽宦不甚久，然再据言路，司风纪，叅大政，建白施行有当于人国不浅浅也。其佐司寇日云暮矣。有嬖戚之丧吊者，麇至而独不往，岂必较失得、权轻重而后拒之。其耿介发于天性，坚于迟暮固然也。余素辱公友，然不敢以友故私公。铭曰：水有百折而必趋东金有百炼其光烛空正气所钟乃产陈公遘则踬起道无污隆惟孝与廉不懈以终奉此完身归于幽宫弥弥封云矫矫缭虹铭公之藏以偕无穷。